FORTUNATA-E-JACINTA-II-WEB	Qui ac podie díder!, mès qui ac podie díder…!, aqueth pusillamine, aquera calamitat de gojat, aquera inutilitat, tan bastrús e que non auie alend entà amortar ua candèla, e tàs dètz-e-ueit ans, òc, qu’ac podie assegurar dòna Lupe, non sabie se qué èren es hemnes e se pensaue qu’es mainatges venguien de París; aqueth pòcvau encamardar-se atau, e de qui!, d’ua hemna perduda…!